**Hortobágy Község Önkormányzatának**

**Polgármesterétől 6 . sz. napirend**

**E L Ő T E R J E S Z T É S**

(a képviselő-testület 2024. március 26-ai rendes, nyilvános ülésére**)**

**Tárgy:** A 1015/7 helyrajzi számú (továbbiakban: hrsz-ú) ingatlanból kialakított 1015/12 hrsz-ú ingatlan értékesítése

*Tisztelt Képviselő-testület!*

A 1015/7 helyrajzi számúra 2906 m2-es belterületi kivett magánút művelési ágú ingatlan kb. 500-550 m2-es részére 2023. május 25-én vételi ajánlat érkezett Sári János és Sári Ádám hortobágyi lakosok részéről. A Képviselő-testület 80/2023. (V. 30.) Hö. határozatában (előterjesztés 1. melléklete) döntött az ingatlan telekmegosztásáról és a terület értékbecsléséről.

A 1015/7 hrsz-ú kivett magánút megnevezésű 2096 m2-es ingatlanból kialakításra került a 1015/11 hrsz-ú 2368 m2-es kivett közforgalom elől el nem zárt magánút és a 1015/12-es hrsz-ú 538 m2-es kivett közforgalom elől elzárt magánút.

A Hajdú-Bihar Vármegyei Kormányhivatal Földhivatala 2023. december 11-én a változási vázrajz alapján elvégezte az ingatlan nyilvántartási bejegyzését (előterjesztés 2. melléklete).

A tárgyi ingatlan kapcsán elkészült értékbecslés (előterjesztés 3. melléklete) alapján a 1015/12 hrsz-ú ingatlan értéke bruttó 270.000.- Ft.

A vagyonrendelet módosítását követően értékesíthetővé vált a kérelmezők részére a 1015/12 helyrajzi számú 538 m2 nagyságú terület.

Kérem a tisztelt Képviselő-testületet, hogy az előterjesztésben foglaltakat megtárgyalni a határozattervezetről döntést hozni szíveskedjen!

**HATÁROZATI JAVASLAT**

Magyarország helyi önkormányzatairól 2011. évi CLXXXIX. törvény 107. § alapján Hortobágy Község Képviselő-testülete az alábbi döntést hozza:

A Képviselő-testület értékesíteni kívánja a Hortobágy belterületi 1015/12-es helyrajzi számú 538 m2-es kivett közforgalom elől elzárt magánút megnevezésű ingatlant bruttó 270.000.- forint áron Sári János (4071 Hortobágy, Hunyadi u. 13.) és Sári Ádám (4071 Hortobágy, József Attila utca 11/3.) kérelmezők részére 50-50 %-ban.

A Képviselő-testület felhatalmazza a Polgármestert, hogy a fentiek szerint, az adás-vételi szerződést a vevőkkel kösse meg.

**Határidő:** 2024. március 20.

**Felelős:** Jakab Ádám András polgármester

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető